cyanic-selkie/wikianc huggingface dataset:
Abovce
Polohopis
Obec Abovce leží južnej časti Rimavskej kotliny v údolí rieky Slaná, v tesnej blízkosti hraníc s Maďarskom. Abovcami prechádza cesta 2. triedy II/571, začínajúca vo Fiľakove a končiaca pri Králi na križovatke s cestou I/67. Obcou prechádza železničná trať č.160 (Zvolen-Košice), na ktorej je vybudovaná zastávka Abovce.
Obyvateľstvo
údaje: Sčítanie obyvateľov, domov a bytov v roku 2001, Štatistický úrad Slovenskej republiky
údaje: Sčítanie obyvateľov, domov a bytov v roku 2011, Štatistický úrad Slovenskej republiky
* údaj z Atlasu rómskych komunít z roku 2013
Dejiny
Prvýkrát sa Abovce spomínajú v listine z roku 1339, pod názvom Abafalva. V roku 1379 Abovce patrili do Boršodskej župy ako vlastníctvo rodiny Abafiovcov, avšak už v roku 1465 sa obec spomína ako súčasť Gemera. V rokoch 1938-1945 bola pripojená k Maďarsku.
Občianska vybavenosť
V obci Abovce je kultúrny dom, dom smútku, základná a materská škola a čerpacia stanica. V blízkosti Aboviec sa nachádza hraničný prechod do Maďarska.
4899 Candace
4899 Candace je planétka s priemerom 26 km, ktorú objavil C. S. Shoemaker, E. M. Shoemaker 9. mája 1988.
William Arthur Lewis
Sir (William) Arthur Lewis (* 23. január 1915 Castries, Svätá Lucia - † 15. jún 1991 Bridgetown, Barbados) bol britský ekonóm a nositeľ Ceny Švédskej ríšskej banky za ekonomické vedy na pamiatku Alfreda Nobela.
Externé odkazy
Životopis W. Arthura Lewisa
James Meade
James Edward Meade (* 23. jún 1907 Swanage, Dorset, Anglicko - † 22. december 1995 Cambridge, Cambridgeshire, Anglicko), bol britský ekonóm a nositeľ Nobelovej ceny za ekonómiu.
Život
Vyrastal v meste Bath v Anglicku. Študoval na školách Lambroo v rokoch 1917 - 1921 a Malvern College v rokoch 1917 - 1926. Jeho štúdium bolo zamerané na latinský a grécky jazyk. Na univerzite Oriel College v Oxforde, kde študoval v rokoch 1925 – 1930, pokračoval v klasickom vzdelaní až do roku 1928. Potom prešiel na dva roky do novootvorenej školy filozofie, politológie a ekonómie.
V rokoch 1930 – 1931 strávil postgraduálne rok na Trinity College v Cambridge, kde sa zapojil do rokovaní Johna Maynarda Keynesa „Pojednanie o peniazoch“, ktoré viedli k vývoju všeobecnej teórie Keynesovej zamestnanosti, úroku a peňazí. To bolo možno to obdobie, ktoré dalo Meadeovej politike práce trochu ľavicovú príchuť. V rokoch 1946 – 1947 slúžil ako vojnový ekonóm počas druhej svetovej vojny a bol vedúci ekonóm v pracovnej vláde. Meadeova skorá dôležitá práca vyústila v teórii Medzinárodnej hospodárskej politiky, ktorá bola vydávaná v dvoch vydaniach: Platobná bilancia v roku 1951 a Obchod a  sociálna  starostlivosť v roku 1955. V prvej z kníh sa snažil syntetizovať keynesiánske a neoklasické prvky v modeli, ktorý umožní zistiť rôzne účinky menovej a fiškálnej politiky na platobnú bilanciu. V druhom zväzku Meade skúmal účinky na hospodársku prosperitu rôznych druhov obchodnej politiky a poskytuje podrobnú analýzu sociálnych vplyvov regulácie obchodu. Meade svoje práce tiež viedol k neskoršej práci o obchode diskriminácii a účinnú ochranu.
James Edward Meade zomrel 22. decembra 1995.
Scott Weiland
Scott Weiland (* 27. október 1967, San José, Kalifornia, USA – † 3. december 2015, Bloomington, Minnesota ) bol americký hudobník, textár a spevák.
Bol spevákom kapely Stone Temple Pilots s ktorou vydal v 90. rokoch 6 albumov. Jeho meno rezonuje hlavne pri spolupráci s rockovou skupinou Velvet Revolver, ktorú tvorili aj členovia legendárnej kapely Guns N’ Roses. Nedávno vydali STP nový album pod názvom Stone Temple Pilots.
Maurice Greene (atlét)
Maurice Greene (* 23. júl 1974, Kansas City, Kansas, USA) bol bývalý americký šprintér, venujúci sa behu na 100 m, behu na 200 m a štafete na 4x100 metrov.
Má dve zlaté medaily z olympijských hier a je aktuálnym spoludržiteľom svetového rekordu na 50 m spolu s Donovanom Baileyom. Do roku 2018 držal i svetový rekord na 60 m.
Višegrad
Mesto je známe predovšetkým vďaka historickému kamennému mostu cez rieku Drinu, ktorý je zapísaný na zoznam pamiatok UNESCO a o ktorom vtedajší juhoslovanský spisovateľ Ivo Andrić napísal román Most na Drine. Na jeho počesť bola na sútoku riek Rzavé a Drina v rokoch 2011 – 2014 z popudu a za peniaze známeho filmového režiséra Emira Kusturicu vybudovaná nová štvrť, nazvaná Andrićgrad.
História
Stredoveké bosnianske mesto bolo v roku 1454 obsadené vojskami Osmanskej ríše. Turci ho spravovali až do roku 1878, kedy po Berlínskom kongrese pripadlo Rakúsko-Uhorsku. Rakúsko-Uhorsko pomohlo s rozvojom mesta, ktorá sa z orientálneho sídla stalo malým mestom európskeho rázu. Vznikol vodovod, boli zriadené katastrálne knihy, vybudovaná úzkokoľajná železnica a verejné služby.
Počas prvej svetovej vojny padlo mesto do rúk srbskej armády (14. septembra 1914).
Višegrad mal do roku 1970 železničné spojenie prostredníctvom úzkorozchodnej trati. Po jej zrušení zostáva jediné dopravné spojenie mesta buď cestou alebo riekou.
Elephant (album)
Elephant je štvrtý hudobný album rockového dua The White Stripes. Bol vydaný 1. apríla 2003.
Charakteristika
The White Stripes nehrajú stále rovnaké žánrové štýly, ich skladby sú premenlivé. Od tvrdých "Black Math", "The Air Near My Fingers" a "Girl, You Have No Faith in a Medicine" cez známu "Seven Nation Army" až po krehkú "You'Ve Got Her in Your Pocket".
Falcon
Falcon môže byť:
Thuilley-aux-Groseilles
Thuilley-aux-Groseilles je francúzska obec, ktorá sa nachádza v departemente Meurthe-et-Moselle, v regióne Lotrinsko.
Obyvateľstvo
Nasledujúci graf zobrazuje vývoj počtu obyvateľov v obci.
Majstrovstvá Ázie v netballe 2014
Majstrovstvá Ázie v netballe 2014 boli v poradí 9. Majstrovstvá Ázie v netballe žien, ktoré organizuje Ázijská netballová federácia (INF Asia). Konali sa od 7.14. septembra 2014 v Singapure, za účasti 10 tímov. Nováčikmi turnaja boli družstvá Mjanmarska a Vietnamu. Singapur bol organizátorom ázijského šampionátu tretíkrát, predtým hostil turnaj v rokoch 1997 a 2005. Všetky zápasy sa hrali v novopostavenej aréneSingapore OCBC Arena. Titul obhájilo domáce družstvo Singapuru, ktoré vo finále zvíťazilo nad Srí Lankou.
Singapur získal právo hostiť tento turnaj v auguste 2012 po tom, čo Pakistan stiahol svoju kandidatúru.
Tento turnaj zároveň slúžil ako kvalifikácia na Majstrovstvá sveta 2015, ktoré sa uskutočnia v Austrálii. Kvalifikovali sa na ne 2 najlepšie družstvá.
Účastníci
1 Umiestnenie vo svetovom rebríčku IFNA k augustu 2014.
Igor Konstantinovič Kunicyn
Igor Konstantinovič Kunicyn (, * 30. september 1981, Vladivostok, Rusko) je súčasný ruský profesionálny tenista.
Wien Südbahnhof
right|thumb|Wien Südbahnhof
Wien Südbahnhof (doslova "Viedeň Južná stanica") bola do 12. decembra 2009 najväčšia železničná stanica vo Viedni a najväčšia koncová železničná stanica v Rakúsku. Ležala na juhovýchode mesta - v mestskej časti Favoriten.
Prijímacia budova s nástupišťami mala tvar písmena V so špicom smerujúcim na sever, a to vďaka skutočnosti, že v nej bola ukončená Südbahn (Južná železnica) smerujúca z miest Wiener Neustadt, Villach, Klagenfurt a Graz, a Ostbahn (Východná železnica) smerujúca do miest Bruck an der Leitha, Neusiedl am See, Bratislava a Győr. Na Ostbahn je na okraji mesta pripojená aj Nordbahn (Severná trať) smerujúca do Břeclavi, s prípojnou traťou do Marcheggu a Bratislavy.
Budova bola zavretá v roku 2009 a následne zbúraná. Nahradená bola jednak dočasnou stanicou pod názvom "Wien Südbahnhof (Ostbahn)" a jednak zastávkou rýchlodráhy pod názvom "Wien Südbahnhof (S-Bahn)". V decembri 2012 neďaleko bývalej budovy Wien Südbahnhof pre verejnosť otvorili novú stanicu pod názvom Wien Hauptbahnhof, ktorá bola úplne dokončená v októbri 2015.
LG Optimus Vu II
náhľad|LG Optimus Vu II
LG Optimus Vu II (známy aj ako LG Vu 2 v Južnej Kórei) je androidový hybrid smartfónu a tabletu ("phablet"), vydaný v septembri 2012 a známy vďaka 5 palcovému displeju 4:3, ktorého veľkosť je na rozhraní medzi tradičnými smartfónmi a malými tabletmi. Je poháňaný procesorom 1,5 GHz dual-core Krait s GPU Adreno 225 a beží na ňom Android 4.0 ICS, ktorý je aktualizovateľný na 4.1 Jelly Bean.
1962
Narodenia
náhled|upright|[[Jim Carrey (* 17. január)]] náhled|upright|[[Ondřej Vetchý (* 16. máj)]] náhled|upright|[[Paula Abdul (* 19. jún)]] náhled|upright|[[Tom Cruise (* 3. jún)]] náhled|upright|[[Janek Ledecký (* 27. júl)]] náhled|upright|[[Ruud Gullit (* 1. september)]] náhled|upright|[[Frank Rijkaard (* 30. september)]] náhled|upright|[[Jodie Foster (* 19. november)]]
Úmrtia
náhľad|upright|[[Arthur Compton († 15. marec)]] thumb|upright|[[William Faulkner († 6. júl)]] thumb|upright|[[Marilyn Monroe († 5. august)]] náhled|upright|[[Niels Bohr († 18. november)]]
Ryan Miller
Ryan Miller (* 17. júl 1980, East Lansing, Michigan, USA) je bývalý americký hokejový brankár, od sezóny 1999/2000 hráč tímu Buffalo Sabres v NHL. Aktuálne je hráčom Ananheimu Ducks.
Klubový hokej
Po troch sezónach odohraných za univerzitu Michigan, Miller odišiel do AHL, kde hral za farmársky tím Buffalo Sabres, Rochester Americans v sezóne 2002/03.
Terešva (sídlo)
Terešva je sídlisko mestského typu v Zakarpatskej oblasti na západnej Ukrajine v Ťačivskom rajóne. Žije tu 7 554 obyvateľov.
Dejiny
Za Rakúsko-uhorskej monarchie bola obec súčasťou Marmarošskej župy, v rokoch 1918 – 1938 zas patrila do teritória Česko-Slovenskej republiky. V roku 1945 bola Terešva s celou Zakarpatskou Ukrajinou pripojená k Ukrajinskej SSR.
Incoterms
Incoterms (pôvodne z angl. International Commercial Terms - medzinárodné obchodné podmienky) je súbor medzinárodných pravidiel na výklad najčastejšie používaných obchodných podmienok (dodacie doložky) v zahraničnom obchode. Ojedinele sa používajú aj pri vnútroštátnych obchodných transakciách.
Hovorovo slovo „Incoterms“ označuje „doložky podľa Incoterms“.
Vydania
Existujú tieto vydania Incoterms: 1936, 1953, 1967, 1976, 1980, 1990, 2000, 2010, 2020. V súčasnosti platia Incoterms 2020. Vypracúva ich Medzinárodná obchodná komora (MOK, po angl. ICC), slovenský preklad vydáva Slovenská obchodná a priemyselná komora - Incoterms 2000 (ICC Publication No. 560) vydala ako knihu pod názvom Incoterms 2000, Pravidlá MOK na výklad obchodných podmienok v Bratislave v roku 1999. Kniha obsahuje aj pôvodný anglický text.
Obsah
Určujú v podstate miesto a spôsob prechodu rizika (za stratu tovaru a podobne) a podmienky (colné odbavenie, prevzatie tovaru atď.), vyplývajúce z dodacích doložiek uvedených v kúpno-predajnej (nie prepravnej) zmluve, teda riziká a podmienky vo vzťahu medzi predajcom a kupujúcim, pri medzinárodnom obchode. Doložka Incoterms má vždy podobu niekoľkopísmenovej skratky (napr. DAF). V ideálnom prípade sa do zmluvy teda napíše napr. ....DAF Bratislava....Zmluva sa riadi Incoterms 2000… a v praxi sa potom skratka DAF vykladá podľa textu Incoterms 2000.
Nie je to jediný takýto súbor, ale dnes je celosvetovo najakceptovanejší. Staršie verzie Incoterms boli naozaj len „výkladom“ zaužívaných pravidiel, novšie - potom ako Incoterms získali vo svete rešpekt - však už aj sami vytvorili niektoré nové dodacie doložky a ich definície.
Incoterms 2010
Vo vydaní z roku 2010 obsahuje Incoterms len 11 položiek, z toho dve nové (DAP a DAT). Položky DAF, DES, DEQ a DDU z Incoterms 2000 boli zrušené. Incoterms 2010 sa delia na dve skupiny podľa druhu dopravy.
Pravidlá pre dopravu po mori a po vnútrozemských vodných cestách
''Poznámka:Za lomkou sú uvedené oficiálne slovenské preklady jednotlivých doložiek - napr. „zo závodu“.''
Incoterms 2000
Vo vydaní z roku 2000, podobne ako v predošlom vydaní, obsahujú Incoterms 13 doložiek, delia sa na štyri „kategórie“ či „skupiny“ pomenované podľa prvého písmena doložiek, ktoré do nej patria.
Skupina F (Hlavné prepravné nevyplatené)
Predávajúci dodá tovar dopravcovi, ktorého určí kupujúci.
Skupina D (Doložky s dodaním)
Predávajúci musí znášať všetky náklady a riziká spojené s celou trasou prepravy tovaru.
Lion-sur-Mer
Lion-sur-Mer je francúzska obec, ktorá sa nachádza v departemente Calvados, v regióne Dolná Normandia.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je 2600 obyvateľov (2009).
Nasledujúci graf zobrazuje vývoj počtu obyvateľov v obci.
Feyzin
Feyzin je francúzska obec, ktorá sa nachádza v departemente Rhône, v regióne Rhône-Alpes.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Stone Temple Pilots
náhľad|Stone Temple Pilots Stone Temple Pilots často nazývaná aj skratkou STP, je americká rocková skupina, ktorá pochádza z mesta San Diego. Tvoria ju Scott Weiland, bratia Robert a Dean DeLeoví a Eric Kretz. V roku 1992 zaznamenali obrovský úspech so svojim debutovým albumom Core.
Po 5-ročnej Weilandovej spolupráci s Velvet Revolver sa v roku 2008 kapela opäť dala dokopy a v roku 2010 sa jej podarilo vydať album Stone Temple Pilots.
Zacharovce
Zacharovce sú obec na Slovensku v okrese Rimavská Sobota.
Linas (olympionik)
náhľad|Oxyrhynský papyrus 222 Linas (Linas) bol olympijský víťaz v behu ťažkoodencov v roku 456 pred Kr.
Meno olympijského víťaza Lina je zaznamenané na papyruse (P. Oxy. 222), ktorý bol v roku 1897 objavený britskými archeológmi Bernardom Grenfellom a Arthurom Huntom na egyptskom nálezisku v Oxyrhynchu. Predná strana tohto papyrusu uvádza zoznam olympijských víťazov od 75. do 78. a od 81. do 83. olympijských hier. Linas je na tomto značne poškodenom papyruse uvedený v štrnástom riadku vpravo. Z názvu jeho domovskej krajiny sa zachovalo len začiatočné písmeno S (ΛίναςΣ... - Linas z S...).
V Olympii sa hoplitodromos zaradil do programu hier v roku 520 pred Kr. Prvým víťazom tejto disciplíny bol Damaretos z Héraie. Hoplitodromos bol športom pre dospelých mužov, ktorí už prešli vojenským výcvikom. Súťažiaci v Olympii bežali so štítom a prilbou (bez meča) na vzdialenosť dvoch alebo štyroch stadií, t. j. 384,5 resp. 769 metrov.
Aténska demokracia
Aténska demokracia alebo klasická aténska demokracia je označenie pre politické zriadenie mestského štátu Atény v 6. - 3. storočí pred Kr. Bola to demokracia (v širšom zmysle slova), presnejšie (zhruba od roku 508 pred Kr.) priama demokracia.
Ako začiatok aténskej demokracie sa udávajú roky:
Ako koniec aténskej demokracie sa udávajú roky:
Vymedzenie začiatku sťažuje aj skutočnosť, že je často sporné, ktoré jednotlivé inštitúcie treba pripísať ktorej osobnosti.
Dejiny
O Solónovom systéme (590 - 561/558 pred Kr.) pozri Solón. Po tyranii Peisistrata a Hippiasa (561/558 - 510/508 pred Kr.) sa vlády zmocnil Kleistenes.
V roku 462/461 pred Kr. uskutočnil reformy Efialtes. Zbavil moci areopág (ostala mu len jedna funkcia) a kontrolu úradníkov presunul na Radu 500, ľudové zhromaždenie a ľudový súd. Od tohto okamihu definitívne môžeme hovoriť o aténskej demokracii, vhodnejšie však o vyspelej aténskej demokracii.
V rokoch 443 až 429 pred Kr. bol každoročne za stratéga zvolený Perikles, za ktorého Atény zaznamenali značný rozmach. Perikles bol veľký zástanca demokracie. Aby sa všetci občania - aj najchudobnejší - mohli zúčastniť na politickom živote, zaviedol za účasť na ľudových zhromaždeniach diéty. Diétami platil aj úradnícke miesta. Chudobným mimochodom umožnil aj bezplatný prístup k divadlu a na náboženské slávnosti. Pozri aj článok Perikles.
V roku 322 pred Kr. sa definitívne skončila vyspelá demokracia. V rokoch 322 - 307 pred Kr. aténska demokracia zanikla (macedónska nadvláda; Antipatros zaviedol oligarchiu), v roku 307 pred Kr. bola obnovená v pozmenenej podobe, v roku 262 pred Kr. (obnovenie macedónskej nadvlády) zanikla úplne.
4998 Kabashima
4998 Kabashima je planétka s priemerom 64 km, ktorú objavili japonskí astronómovia Kenzó Suzuki a Takeši Urata 5. novembra 1986.
Kremnička
Kremnička je mestská časť Banskej Bystrice.
Podľa údajov z roku 2008 mala 516 obyvateľov.
Polohopis
Mestská časť sa nachádza sa v trojuholníku mestských častí Kráľová, Rakytovce a Iliaš v južnej časti mesta. Rozprestiera sa v nadmorskej výške Východný okraj mestskej časti tvorí rýchlostná komunikácia (cesta pre motorové vozidlá č. 66, E77 /Krakov - Budapešť/) a zároveň výpadovka do Zvolena. Mestskú časť tvorí deväť ulíc s názvami: Brezová, Borievková, Čerešňová, Drienková, Jabloňová, Plánková, Šípková, Trnková ulica a Ulica Kremnička (stav k roku 2009).
Dejiny
Prvá písomná zmienka o Kremničke pochádza z roku 1291 (Keremchay) ako súčasť Zvolenského panstva. Neskôr bola známa pod menami: Keremnicze (1295), Kremnicze (1296), Kremnichka (1420), Cremniczka (1506), Körmöske (1773), Körmecschke a Kremnička (1786), Kremnicska, Körmöcske a Kremnička (1808), Körmöcske (1863–1873), Körmöcke (1877–1882), Keremcse (1888–1913) a Kremnička (1920–1970).
Pôvodní obyvatelia sa zaoberali poľnohospodárstvom, povozníctvom a hrnčiarstvom. Istý čas bola samostatnou obcou, no v roku 1970 bola pripojená k mestu Banská Bystrica. V roku 1961 tu bývalo 448 ľudí.
Druhá svetová vojna
náhľad|vpravo|Pamätník obetí fašizmu v Kremničke Dedina sa smutne preslávila počas 2. svetovej vojny. V období od 5. novembra 1944 do 11. februára 1945 po skončení SNP členovia Pohotovostného Oddielu Hlinkovej Gardy pod nemeckým dozorom a samotní nemeckí vojaci popravili v protitankových zákopoch viac ako 1000 ľudí, z toho bolo exhumovaných 747 civilistov väčšinou židovského pôvodu (tiež Rómovia a nežidovskí partizáni), z toho 211 žien a 58 detí vo veku od šiestich týždňov do štrnástich rokov. Obete ležali v šiestich masových hroboch. Bol to jeden z najväčších vojnových zločinov na Slovensku. V roku 1949 bol na mieste popráv vybudovaný veľký kamenný pamätník. Monument je dielom architekta Dušana Jurkoviča a stojí na južnom okraji mestskej časti, blízko súčasného krematória. Areál bol v deväťdesiatych rokoch 20. storočia doplnený pamätníkom židovských obetí vojny od architekta Fatrana.
Samospráva
Kremnička tvorí spolu s Iliašom, Kráľovou, Pršianskou Terasou a Rakytovcami volebný obvod č. 7, ktorý má v mestskom zastupiteľstve 2 poslancov..
Občianska vybavenosť
Z mestskej časti (Čerešňová ulica) vychádza do Kremnických vrchov (Malachovské predhorie) žltá turistická značka, ktorá vedie Kremničianskou dolinou (prístrešok) okolo Kremničianskeho vodopádu smerom do susednej obce Horné Pršany, odkiaľ pokračuje do sedla Tri kríže cez Hornú skalu.
Gournay-en-Bray (kantón)
Gournay-en-Bray je francúzsky kantón v obvode Dieppe v departemente Seine-Maritime v regióne hornej Normandii. Skladá sa z 16 obcí.
Delfín strakatý
Delfín strakatý alebo delfín Commersonov je druh delfína.
Charakteristika
Má podobné sfarbenie ako kosatka dravá. Čelo sa mu hladko dvíha do zobca a plynulo prechádza do zavalitého tela. Novonarodené mláďa je dlhé 65-75 centimetrov a sivé, časom sa sfarbenie mení na dvojtónové. Delfín strakatý vytvára húfy do 10 jedincov, niekedy sa spájajú do 100-členných skupín. Živí sa hlavne živočíchmi morského dna-rybami, krabmi, hviezdicami a kalmarmi. Jestvujú 2 populácie (pravdepodobne poddruhy), oddelené viac ako 8000 km-juhoamerické formy sú o 25-30 cm kratšie než tie, čo žijú v Indickom oceáne.
Rota (vojenská jednotka)
Rota (z ; zastarano: stotina, kompánia; nárečovo alebo pre ruské prostredie: sotňa) je taktická vojenská jednotka o sile približne 75 až 200 mužov, skladajúca sa obyčajne z troch alebo štyroch čiat. Sila roty závisí od krajiny pôvodu ako aj typu vojska. Viacero rôt vytvára pluk alebo prápor. Niektoré roty však môžu existovať ako samostatné jednotky. V armádach začiatkom novoveku rotám zodpovedali stotiny, ktoré zvykli mať okolo 100 mužov.
Adela
Adela môže byť:
Terešva
Terešva môže byť:
Chemenu
thumb|Čierny obelisk faraóna Nektanaba II. z Thovtovho chrámu v Chmúneve Chemenu (iné egypt. názvy: Chmún, Chmúnev, ), neskôr aj 🇬🇷, alebo, , bolo staroegyptské mesto na okraji dnešného sídla Al-Ašmúnín/Al-Ašmúnajn (egyptská výslovnosť: El-Ešmúnén/El-Ešmunén/El-Ašmúnejn) v guvernoráte Al-Minjá. Názov súčasnej lokality je odvodný z koptského názvu, ktorý pochádza z pôvodnej staroegyptskej formy. Jeho meno Chemenu v staroegyptčine znamená „Mesto osmora“ a vzťahuje sa k Ogdoade, osem prvotných stvoriteľských božstiev, uctievaných v tomto meste.
Dejiny
Chemenu bolo hlavným mestom Hermopoliského nomu (15. kraj Horného Egypta) v oblasti známej ako Heptanomis (Sedemnomie, zodpovedalo akémusi Strednému Egyptu). Chmemenu sa teda nachádzalo na pomedzí Horného a Dolného Egypta a ako hraničné mesto medzi dvoma oblasťami bolo významným strediskom, ktoré prekonal iba Veset (Téby). Južne od mesta stála Heromopoliská pevnosť (🇬🇷, Strabón xvii. p. 813), kde sa vyberali poplatky od člnov plaviacich sa dole po Níle. Jaskyne v Beni Hasan na druhom brehu Nílu, neďaleko Antinopolis, slúžili obyvateľom Chemenu ako pohrebisko. Hoci takto mesto a jeho nekropolu oddeľovala rieka, bolo jednoduchšie prepravovať mŕtvych po vode, ako ich nosiť po suchej zemi. Hlavným lokálnym božstvom popri Ogdoade bol Thovt (Džehuti) – boh pisárov a múdrosti, ktorého stotožňovali Gréci s Hermom (preto grécky názov Hermopolis). Okrem neho bol v Chemenu uctievaný ešte Tyfón zobrazovaný ako hroch, na ktorom sedel sokol bojujúci s hadom.
Chemenu sa podarilo vyhnúť sa zničujúcim bojom, ktoré postihli Heptanomidu v neskorom faraónskom období a počas správy Rimanmi. Toľko šťastia ale nemal po dobytí krajiny moslimskými dobyvateľmi, kedy boli mnohé z jeho kameňov použité na nové stavby alebo ako zdroj vápna.
Mesto je stále titulárnou diecézou v rímskokatolíckej cirkvi a v Etiópskej ortodoxnej cirkvi.
Thumeréville
Thumeréville je francúzska obec, ktorá sa nachádza v departemente Meurthe-et-Moselle, v regióne Lotrinsko.
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Mariahilfer Straße
right|thumb|Mariahilfer Straße
Mariahilfer Straße je jedna z najväčších a najznámejších nákupných ulíc Viedne. Spája obvod Innere Stadt so štvrťou Penzing. Názov má podľa šiesteho viedenského obvodu Mariahilf.
V súvislosti so zväčšujúcou sa skupinou slovensky hovoriacich Viedenčanov, okrem iného študentov vysokých škôl, sa najmä medzi mladou generáciou vžilo hovorové označenie "maryška."
Dakota Fanningová
Hannah Dakota Fanningová (* 23. február 1994, Conyers, Georgia, USA) je americká herečka a modelka. Prielom v jej hereckej kariére nastal v roku 2001 účinkovaním vo filme Ja som Sam. Ako detská herečka si zlepšovala svoje remeslo v známych filmoch ako Muž v ohni, Vojna svetov a Šarlotina pavučinka (2004-6). Dakota začala svoj prechod v hereckej kariére na dospelejšie roly vo filmoch Hounddog a The Secret Life of Bees. Vyhrala mnohé ceny a je momentálne najmladšou osobou, ktorá kedy bola nominovaná na cenu Screen Actors Guild.
4798 Mercator
4798 Mercator je planétka s priemerom 28 km, ktorú objavil Eric Walter Elst 26. septembra 1989.
Dakota Fanningová
Osobný život
Dakota Fanningová sa narodila v meste Conyers v americkom štáte Georgia. Je dcérou Joy (za slobodna Arringtonová), ktorá je bývalou profesionálnou tenistkou a Steva Fanninga, ktorý hrával malú bejzbalovú ligu za tím St. Louis Cardinals a teraz pracuje ako predavač elektroniky v Los Angeles. Jej starý otec z matkinej strany bol bývalý hráč amerického futbalu, Rick Arrington, a jej teta je bývalá reportérka ESPN Jill Arringtonová. Dakota má mladšiu sestru Elle Fanningovú, ktorá je taktiež herečkou.
Dakotin otec jej chcel dať meno "Dakota" a jej matka jej chcela dať meno "Hannah".
Fanningová má na polovicu nemeckých predkov a jej priezvisko má írsky pôvod. Dakota a jej rodina sú členmi Južného baptistického zhromaždenia. Dakota navštevuje školu Campbell Hall v North Hollywood v Kalifornii a je členkou univerzitného roztlieskavačského tímu.
Zoznam španielskych kráľovien
thumb|Španielsky kráľovský pár Filip II. a Alžbeta z Valois
Zoznam španielskych kráľovien zahŕňa manželky panovníkov Španielskeho kráľovstva, ktorým patril titul kráľovná, začínajúc rokom 1556 kedy na španielsky trón nastúpil prvý kráľ zjednotených kráľovstiev, Karol I., patriaci k Habsburskej dynastii. Tieto ženy samy nevládli, maximálne boli regentkami za svoje neplnoleté deti.
Pre prehľadnosť sú kráľovné radené podľa vládnucích dynastií, ku ktorým patrili ich manželia.
Na španielskom tróne sa vystriedali štyri vládnuce dynastie:
Valachovič (priezvisko)
Valachovič je slovenské priezvisko, odvodené od slova Valach. Najčastejšie je na Záhorí, predovšetkým v obciach Kúty (okres Senica) a Gbely (okres Skalica).
Známi nositelia
Pozri v článku Valachovič.
Londinières (kantón)
Londinières je francúzsky kantón v obvode Dieppe v departemente Seine-Maritime v regióne hornej Normandii. Skladá sa z 16 obcí.
Lisieux (mesto)
Lisieux je francúzske mesto, ktoré sa nachádza v departemente Calvados, v regióne Normandia.
Poloha
Mesto má rozlohu. Najvyšší bod je položený a najnižší bod
Obyvateľstvo
Počet obyvateľov je 21826 obyvateľov (2009).
Nasledujúci graf zobrazuje vývoj počtu obyvateľov v meste.
Facelift (album)
Facelift je debutový štúdiový album americkej grunge/metalovej skupiny Alice in Chains. Bol vydaný dňa 21. augusta 1990. Album bol certifikovaný dvojitou platinou asociáciou RIAA za predaj viac ako 3 miliónov kópií v USA.
KTM-19
náhľad|Moskovská KTM-19 KTM-19 (podľa unifikovaného označenia 71-619) je typ súčasnej ruskej električky, vyrábanej v závode UKVZ.
Ide o jednosmerný, štvornápravový a vysokopodlažný vozeň. Vyrába sa od roku 1999; odvodil sa z neho tiež aj prototyp KTM-21. Električky typu KTM-19 sa vyskytujú predovšetkým v Moskve, ale aj v ďalších ruských mestách, ako sú Iževsk, Rostov nad Donom, Volžskij, od roku 2005 tiež aj v Nižnom Novgorode, a iných.
LG Vu 3
náhľad|LG Vu3
LG Vu 3 je androidový hybrid smartfónu a tabletu, tzv. phablet, vydaný v septembri 2013 a známy vďaka svojmu 5,2 palcovému displeju s pomerom strán 4:3, ktorého veľkosť je medzi bežným smartfónom a malým tabletom. Poháňa ho 2,26 GHz quad-core Krait 400 CPU s Adreno 330 GPU, má 2 GB RAM a beží na ňom Android 4.2.2 Jelly Bean, aktualizovateľný na 4.4.2 KitKat od 14. marca 2014.
Vyšné Valice
Vyšné Valice sú obec na Slovensku v okrese Rimavská Sobota.
Biatlon na Zimných olympijských hrách 2014 – šprint žien na 7,5 kilometrov
Šprint žien na 7,5 kilometrov bola jedna z 5 ženských biatlonových disciplín na Zimných olympijských hrách 2014 v Soči. Pretekalo sa v stredisku Laura neďaleko Krasnej Poľany dňa 9. februára.
Zlato obhajovala Anastasia Kuzminová, ktorá víťazstvo zopakovala. Druhá skončila Ruska Oľga Viluchinová a tretia skončila Ukrajinka Vita Semerenková.
Fleurie
Fleurie je francúzska obec, ktorá sa nachádza v departemente Rhône, v regióne Auvergne-Rhône-Alpes.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
13. február
Narodenia
thumb|upright|[[Peter Gabriel (* 1950)]] thumb|upright|[[Mats Sundin (* 1971)]]
Úmrtia
thumb|upright|[[Richard Wagner († 1883)]] thumb|upright|[[Mária Henrieta Choteková († 1946)]]
Sharon Tatová
Sharon Tatová (* 24. január 1943, Dallas, Texas, Spojené štáty – † 9. august 1969, Los Angeles, Kalifornia) bola americká herečka a modelka. Manželka režiséra Romana Polańského.
Životopis
Narodila sa v Texase ako najstaršia z troch detí. Jej otec bol major americkej armády a vďaka tejto profesií žila v rôznych častiach sveta. Študovala na Vicenza American High School v Taliansku, tiež stvárnila v školskom divadle postavu Júlie, z predstavenia Rómeo a Júlia.
Kariéra
Zo začiatku sa objavovala v menších filmových postavách, v talianskych filmoch. Po odsťahovaní do Ameriky, sa začala objavovať v reklamách a neskôr, jej agent Martin Ransohoff, jej dohodil rolu vo filme Eye of the Devil. Vtedy Sharon už mala vzťah s kaderníkom hviezdy, Jayom Sebringom, s ktorým sa aj zasnúbila. Všetko sa však skončilo, keď Sharon odišla do Londýna na kasting filmu Ples upírov. Tam spoznala režiséra Romana Polańskeho, ktorému sa neskôr do filmu nepáčila, no neskôr získala postavu Sáry a počas natáčania sa s režisérom zblížili a dňa 20. januára 1968 sa zosobášili. Sharon medzitým natočila pár filmov, ako príklad Nerobme zmätok (1967) kde sa objavila po boku herečky Claudie Cardinale či herca Tonyho Curtisa. Podľa jej postavy bola vytvorená slávna bábika – Malibu Barbie.
Za sfilmovanú drámu Údolie bábik (1968), získala nomináciu na Zlatý glóbus a na akčné scény vo filme ju pripravoval Bruce Lee. Jej posledný film je s názvom 12+1, ktorý vyšiel až po jej náhlej smrti.
Osobný život
Bola vyhlásená za jednu z najkrajších žien Hollywoodu. Na konci roku 1968 zistila, že je tehotná a so svojim manželom Romanom Polańskim si prenajali nádherný dom v Los Angeles. No ešte len ako sa nasťahovali, Roman musel odísť kvôli filmu do Londýna. Dom bol však prísne strážený.
Úmrtie
Posledné dni svojho života Sharon prežila v spoločnosti Wojciecha Frykowskeho (Romanov kamarát z Poľska), Abigail Folgerovej (Wojciechovej priateľky) a jej bývalého snúbenca Jaya Sebringa, ktorí boli zároveň jej najbližšími známymi a v dome zostali na požiadanie od Romana, aby v ňom nebola Sharon sama, keď už vtedy bola vo vysokom štádiu tehotenstva.
Dňa 8. augusta 1969, sa vrátila Sharon aj so svojimi priateľmi z večere (večerali v reštaurácií El Coyote) okolo 22 hodiny domov. V izbe pre hostí bol tiež ubytovaný aj William Garretson, ktorého tesne pred polnocou navštívil jeho známy Steven Parent.
Tesne po polnoci (9. august 1969) k bráne domu v aute prišla banda Charlesa Mansona, t. j. –  Charles „Tex“ Watson, Patricia Krenwinkelová, Susan Atkinsová a Linda Kasabianová. Charles presvedčil svoju partiu, že musia začať s tzv. rasovou vojnou, aby sa neskôr tieto vraždy mohli zviesť na miestnych černochov. Neskôr sa Watson vyšplhal na stĺp a prestrihol elektrické vedenie, neskôr si skupina vzala revolvery a nože a nasmerovala si to k domu. Vtedy sa k nim priblížilo auto Stevena Parenta, ktorému sa Watson postavil do cesty a strelil ho do hlavy. V tom dostala Kasabianová hysterický záchvat, pretože bola presvedčená že idú lúpiť a nie zabíjať, preto sa neskôr rozhodlo, aby dávala pozor, či niekto nepríde na pozemok. Keď sa už dostali k domu, Watson prestrihol sieťku na okne a cez okno dnu vliezli Atkinsonová a Krewlinkerová. Na gauči v obývačke spal Wojciech Frykowski, ktorého zobudil Watson kopancom do hlavy. Neskôr ho Krewlinkerová zviazala. Hneď po tom šla Atkinsonová prehľadať zvyšok domu. V jednej z izieb uvidela Abigail Folgerovú, ktorá si čítala knihu. Abigail sa na Atkinsonovú dokonca usmiala a zamávala jej, pretože bola presvedčená, že ide o nejakú neskorú nočnú návštevu. Vo vedľajšej izbe boli Jay Sebring spolu so Sharon. Atkinsonová všetkých pod vyhrážkou, že ich zabije, odviedla do obývačky, kde im Watson prikázal, že si majú potichu ľahnúť na zem. Panika nastala, keď Jay začal protestovať a oddôvodnil to tým, že Sharon je tehotná. Toho hneď Watson zastrelil. Následne Watson prikázal Atkinsonovej, aby zabila Wojciecha, tá síce najskôr zaváhala a Wojciech to využil, keďže si stihol medzitým zosunúť z rúk putá, začal bojovať s Atkinsonovou, ktorá ho štyrikrát bodla do nohy a dal sa utekať smerom k dverám. Toho však zastihol Watson, ktorý ho strelil a následne do neho začal zúrivo pichať nožom. Jeho telo bolo zohavené k nepoznaniu a zostalo ležať pred domom. V tom Abigail začala zápasiť s Krewlinkerovou a nakoniec sa rozbehla k vchodu k bazénu. Vonku ju však dostihli Krewlinkerová s Watsonom, kde ju dobodali.
V obývačke zostala uplakaná Sharon spolu s Atkinsonovou. Sharon prosila o život jej nenarodeného dieťaťa, no Aktinsonová nemala žiadne zľutovanie. Spolu s Watsonom ju dobodali. Jej nenarodený syn Richard Paul Polanski, zomrel spolu s ňou. Atkinsonová namočila handričku do Sharoninej krvi a napísala na dvere anglicky PIG (v preklade prasa).
Sharon pochovali spolu so synom dňa 13. augusta 1969 v Holy Cross Cemetery v Culver City v Los Angeles. Na pohreb prišlo nespočetne veľa celebrít, okrem Polańského, ktorý nebol schopný zúčastniť sa pohrebu.
Manson, Watson, Krenwinkelová a Atkinsová boli v roku 1971 odsúdení na trest smrti, ktorý bol však po zmenení zákonov v Kalifornii zmenený na doživotie. Kasabianová bola zbavená viny, pretože nikomu neublížila a stala sa kľúčovou svedkyňou.
Commander
Commander môže byť:
Machu Picchu
Machu Picchu (vyslov: maču pikču; po kečuánsky: Machu Pikchu Starý vrch), známe aj ako Stratené mesto Inkov je mesto, ktoré vytvorili Inkovia, vo výške na horskom hrebeni nad údolím Urubamba v Peru asi  severne od Cusca.
Mesto objavil 24. júla 1911 havajský rodák Hiram Bingham spolu so svojím sprievodcom Melchorom Arteagaom v husto porastených peruánskych Andách. Nachádza sa na východných svahoch Ánd v južnom Peru,  severozápadne od vtedajšieho hlavného mesta „ríše Slnka“ – Cusco vo výške 2 350 metrov nad morom pri vstupe do údolia rieky Urubamby. Obklopujú ho dve pohoria – Machu Picchu a Huayna Picchu.
left|thumb|Pohľad na Machu Picchu z Huayna Picchu Hiram Bingham sa o stratenom meste dozvedel náhodou z ústnych legiend starých Indiánov. Od National Geographic Society a Yale University v USA získal peniaze, vrátil sa do džungle v Peru spolu s celou expedíciou amerických archeológov a antropológov. Mesto z údolia nebolo vidieť, vchod bol už dávno zničený, pravdepodobne zemetrasením. Po strmom a tropickou vegetáciou zarastenom svahu vystúpili na Machu Picchu, kde objavili početné rozvaliny starobylého mesta zarastené trávou, obklopeného terasovitými políčkami a rozdeleného na chrámovú a obytnú štvrť.
Stratené mesto nazval kečuánskym jazykom – Machu Picchu (Starý vrch). Netušil, že jeho objav raz UNESCO vyhlási za súčasť svetového kultúrneho dedičstva.
Pôvodný názov Machu Picchu sa už zrejme nikto nedozvie. Mesto Inkovia postavili ďaleko od kráľovských ciest „ríše Slnka“ okolo rokov 1460 – 1470. Vtedy prekvitajúca civilizácia Inkov bola najsilnejším štátom predkolumbovských čias. Rozprestierala sa od dnešnej severnej Argentíny a Čile cez Bolíviu a Peru až po Ekvádor.
Machu Picchu nemalo administratívnu, vojenskú ani obchodnú dôležitosť. Prečo mesto Inkovia postavili, nikto nevie. Historici sa dohadujú, že chceli byť bližšie k svojmu božstvu – Slnku, pričom v meste žili najkrajšie ženy, ktoré sa s ním zosobášili. Dokazuje to aj 136 kostier, prevažne žien, ktoré na mieste našli americkí archeológovia. Možno išlo o „ajillas“, ako sa hovorilo mladým dievčatám, špeciálne vybraným pre slnečné rituály. Išlo o kráľovské a kultové sídlo, ktoré sa vybudovalo pravdepodobne počas vlády Pachacutiho.
Architektúra
thumb|Terasy v Machu Picchu Všetky stavby na Machu Picchu sú postavené v klasickom inckom architektonickom štýle s leštenými stenami pravidelného tvaru. Inkovia boli majstrami techniky nazývanej ashlar, ide o spájanie mohutných blokov kameňov bez použitia malty tak, že medzi jednotlivé bloky nemožno vložiť čepeľ noža.
Celý priestor je zložený zo 1400 stavieb vrátane chrámov, parkov, rezidencii a obranných útočisk, ktoré sú navzájom pospájané kamennými chodníkmi a schodmi. Dodnes sa tu nachádzajú funkčné vodné fontány prepojené s kanálmi, ktoré slúžili ako zavlažovací systém.
V centre mesta sa nachádza chrámový komplex s najkrajším kamenným výtvorom – pyramídou nazývanou Chrám Slnka, jej najvyšším bodom je slávna posvätná plošina – žulový monolit Intihuatana, v jazyku Kečuáncov „miesto, na ktorom je pripútané Slnko“. Slúžila ako hodiny a ukazovala obdobia rovnodenností ako aj ďalšie významné opakujúce sa javy na nebeskej sfére. Na poludnie 21. marca a 21. septembra stĺpy stojace v bezprostrednej blízkosti monolitu prestali vrhať tieň. Intihuatana slúžila aj na rituálne a náboženské účely. Susedia s ňou dva jednoduché chrámy – Chrám troch okien a Hlavný chrám.
Ďalšou pozoruhodnou stavbou v palácovej časti meste je Torreón, pologuľovitá veža s obetným stolom, pod ktorým sa nachádza priestor, ktorý Bingham pomenoval "Kráľovské mauzóleum".
thumb|Bližší pohľad na opracovanie monolitov v Machu Picchu V iných menej okázalých štvrtiach na spodných terasách pravdepodobne bývali bežní obyvatelia, vojaci a remeselníci, zatiaľ čo na vyšších terasách stáli domy a úradovne šľachty. Ploché otvorené námestie, ktoré sa dnes nazýva Plaza Principal, bolo zrejme miestom, kde sa obyvatelia zhromažďovali počas slávností. Stovky stupňovitých terás, ktoré vedú do centra mesta slúžili na pestovanie rastlín. Na malých terasovitých políčkach obklopených skalnými stenami sa pestovali zemiaky, kukurica a rôzne druhy zeleniny. Úrodná pôda potrebná na pestovanie týchto plodín sa pravdepodobne získavala o 500 metrov nižšie, v údolí rieky Urubamby. Podľa dnešných výpočtov dokázali úrodné terasy v Machu Picchu uživiť asi 10 000 obyvateľov.
Najvyššou horou na Machu Picchu je Huayna Picchu. Na jej vrchole sa nachádza rozvalina strážnej budovy s niekoľkými terasami.
Prečo sa až do roku 1911 o „stratenom meste“ nič nevedelo? Tajomstvo si starí Inkovia odniesli do záhrobia a vytvorili tak priestor na špekulácie historikov z celého sveta. Hovorí sa, že mesto sa po dobytí ríše postupne dostalo do zabudnutia preto, že Inkovia nepoznali písmo. Komunikovali iba prostredníctvom diagramov a uzlov – kipa. Mali prísne hierarchicky usporiadanú spoločnosť a fakt, že španielski conquistadori nevyhľadávali učencov, ktorí písmu rozumeli, prispel k tomu, že sa na Machu Picchu zabudlo. Po „stratenom meste“ tak zostali iba legendy. Asi tisícka pôvodných obyvateľov „Starej hory“ podľahla epidémiám, zväčša malárii.
Machu Picchu dnes
V súčasnosti patrí Machu Picchu medzi najnavštevovanejšie miesta v Peru. Ročne Machu Picchu navštívi vyše 5 miliónov ľudí. Pre veľký počet turistov sa krajina snaží počet návštev obmedzovať vysokými cenami vstupného.
LG Vu
LG Vu je séria high-end androidových zariadení so stylusom od spoločnosti LG Electronics. Označenie Vu sa prvýkrát objavilo v roku 2012 ako vetva série Optimus pre vlajkové lode so stylusom, ale po uvedení LG Vu 3 v septembri 2013 (ktorá už neniesla označenie Optimus), LG oficiálne uviedla Vu sériu ako samostatnú značku rozdielnu od Optimus.
Majstrovstvá sveta v ľadovom hokeji hráčov do 18 rokov 2014
Majstrovstvá sveta v ľadovom hokeji hráčov do 18 rokov 2014 boli v poradí 16. MS tejto vekovej kategórie. Konali sa od 17. do 27. apríla 2014 vo fínskych mestách Lappeenranta a Imatra. Družstvá boli rozdelené do dvoch základných skupín po 5 tímov. Prví štyria z každej skupiny postúpili do play-off, poslední hrali o udržanie.
Základné skupiny
''Všetky časy sú miestne. (Východoeurópsky letný čas – UTC+03:00)''
I. A divízia
Turnaj I. A divízie MS 2014 sa hral v Nice vo Francúzsku od 13. do 19. apríla 2014.
I. B divízia
Turnaj I. B divízie MS 2014 sa hral v Székesfehérvári v Maďarsku od 13. do 19. apríla 2014.
II. A divízia
Turnaj II. A divízie MS 2014 sa hral v Dumfries v Spojenom kráľovstve od 24. do 30. marca 2014.
II. B divízia
Turnaj II. B divízie MS 2014 sa hral v Tallinne v Estónsku od 14. do 20. apríla 2014.
III. A divízia
Turnaj III. A divízie MS 2014 sa hral v Sofii v Bulharsku od 24. do 30. marca 2014.
III. B divízia
Turnaj III. B divízie MS 2014 sa hral v İzmite v Turecku od 13. do 15. februára 2014.
Nathan Healey
Nathan Healey (* 27. február 1980, Gosford, Austrália) je súčasný austrálsky profesionálny tenista. Počas svojej kariéry vyhral 3 turnaje ATP vo štvorhre.
Prederavenie tenkého čreva
Prederavenie (perforácia) tenkého čreva je akútny stav, pri ktorom dochádza porušenie celistvosti jeho steny, následkom čoho sa môže obsah tenkého čreva dostať do brušnej dutiny.
Príznaky
Náhla bolesť brucha, neskôr rozvoj zápalu pobrušnice (peritonitídy).
Bartoušov
Bartoušov je obec v Česku v okrese Havlíčkův Brod v kraji Vysočina. 1. januára 2012 tu žilo 159 obyvateľov, z toho 86 mužov a 73 žien, pričom priemerný vek v obci bol 42,5 roka (muži 41,3 roka, ženy 43,9 roka).
Spyridon Luis
Životopis
Spyridon Luis sa narodil ako jediný chlapec z piatich detí rodičov Athanasia a Kalomiry Louisových. V škole malý Spyridon nevynikal. Počas vojenskej služby (189395) si jeho atletický talent všimol major Papadiamantopoulos. Odporučil mu kvalifikáciu na olympijské hry. Tá mu vôbec nevyšla, skončil až 17. z 19. a nekvalifikoval sa, napriek tomu mu Papadiamantopoulos dokázal vybojovať miesto na štarte. A Louis preteky nakoniec vyhral.
Paul Krugman
Paul Robin Krugman (* 28. február 1953, Albany, New York) je americký ekonóm, držiteľ Nobelovej ceny za ekonómiu za rok 2008.
Posobí ako profesor ekonómie a medzinárodných vzťahov na Princeton University, pravidlelne publikuje svoj stĺpky v denníku The New York Times.
Nobelovu cenu za ekonómiu získal za „analýzu obchodných vzorcov a lokalizacie ekonomickej aktivity“.
Eric Cantona
Eric Daniel Pierre Cantona (* 24. máj 1966, Marseille, Francúzsko) je bývalý francúzsky futbalista. Ukončil svoju profesionálnu kariéru v drese Manchestru United kde vyhral 4 tituly Premiership počas piatich rokov, vrátane dvoch "double". Cantona je často považovaný za futbalovú ikonu Manchestru a mal prezývku "Eric the King" (Kráľ Eric).
Mount Colah
Mount Colah je sídlisko severného Sydney, štátu Nový Južný Wales, Austrália. Nachádza sa severozápadne od centra Sydney, v miestnej časti (zastupiteľstve) Hornsby, ktoré je súčasťou časti severné Pobrežie – North Shore.
História
Mount Colah bol pôvodne nazývaný "Colah" – názov, ktorý bol prvýkrát použitý prírodovedcom Georgeom Caleym pri popisovaní koaly v liste botanikovi Joesephovi Banksovi. Keď sa v roku 1906 stalo Hornsby krajským mestom, bol názov zmenený na Mount Colah (vrch Colah).
Cez Mount Colah prechádza diaľnica F3 Sydney – New Castle. Bola vybudovaná v roku 1988 a otvorená v roku 1989. V blízkosti je golfový park v Asquith (južne od diaľnice). Nachádzajú sa tu aj stavby z druhej svetovej vojny.
Doprava
Hlavnými dopravnými tepnami sú cesty Pacific Highway a Ku-ring-gai chase. Diaľnica F3 Sydney – New Castle prechádza pozdĺž východnej časti sídliska, má výjazd a vjazd z Mount Colah smerom do Sydney. Diaľnica je miestom opakujúcich sa dopravných zápch pri dopravných nehodách medzi Mount Colah a Berowra.
Vlaková stanica Mount Colah je na hlavnej severnej železničnej trati. Premáva tu aj pravidelná autobusová linka.
Obchodná časť
Malá skupina obchodov sa nachádza popri Pacific Highway. Nachadzaju sa tam pizzeria, požičovňa filmov, pošta ako i zelovoc
Škola
Mount Colah ma verejnú základnú školu ktorá sa nachádza na vychodnej strane od železnice
Obytná časť
Niektoré názvy ulíc sú odvodené z legendy o kraľovi Arthurovi ako napríklad Merlinova ulica, Lancelotova ulica, ulica Okrúhleho stola alebo Arthurov okruh.
Karpatsko-duklianska operácia
Karpatsko-duklianska operácia bola útočná operácia sovietskych a česko-slovenských vojsk na severovýchodnom Slovensku na jeseň 1944, ktorá mala spojiť povstalecké sily SNP so sovietskymi armádami. Bola jednou z najväčších horských bitiek druhej svetovej vojny. Po potlačení povstania do hôr stratila svoje opodstatnenie a bola ukončená. Operácia bola súčasťou širšie vedenej Východokarpatskej operácie. Od 8. septembra do 27. októbra 1944 tu zahynulo 21-tisíc sovietskych a 1 800 československých bojovníkov (Čechov, Slovákov, Rusínov a iných národností – išlo príslušníkov vojenských jednotiek obnovujúcej sa ČSR a medzi nimi okrem Čechov a Slovákov boli aj príslušníci ostatných národností, osobitne Rusínov z Podkarpatskej Rusi a severovýchodného Slovenska).
Celková situácia v oblasti na jeseň 1944
Hlavný vojenský plán s ktorým počítalo vojenské ústredie a organizátori Slovenského národného povstania predpokladali, že dve východoslovenské divízie, držiace okolo frontu medzi nemeckými jednotkami v oblastiach severovýchodného Slovenska, otvoria Karpatské priesmyky a zápoľná armáda sústredená na strednom Slovensku bude toto územie v spolupráci s partizánskymi oddielmi brániť až do príchodu Sovietskej armády. Tento plán schválili tak komunisti ako aj Londýnska vláda, pričom ho však nestihli prerokovať s velením sovietskych vojsk.
Predstaviteľom ilegálnej Slovenskej národnej rady sa do začiatku povstania nepodarilo v rokovaniach so sovietskymi politickými a vojenskými predstaviteľmi dosiahnuť konkrétne výsledky. Mohlo za to najmä ich neskoré upovedomenie sovietskej strany. Povstanie v dôsledku unáhlenej činnosti partizánskych vojsk navyše vypuklo predčasne, keď ani sovietske ani povstalecké sily neboli na ozbrojený boj dôsledne pripravené.
Signálom pre začatie povstania bol vstup nemeckých okupačných vojsk na Slovensko v dopoludňajších hodinách 29. augusta 1944. Pre karpatsko-dukliansku operáciu bolo rozhodujúce to, že 31. augusta začali nemecké vojská odzbrojovať jednotky východoslovenskej armády a tak naštrbili základné predpoklady úspechu celého povstania.
Začiatkom septembra 1944 sa ľavé krídlo vojsk 1. ukrajinského frontu, ktoré tvorila 38. armáda generálplukovníka K. Moskalenka a pravé krídlo 4. ukrajinského frontu, ktorý tvorila 1. gardová armáda generálplukovníka A. Grečka, nachádzali v predhorí Karpát. Zhruba v oblasti na severovýchod od čiary Krosno – Sanok. Tieto vojská len mesiac predtým ukončili ľvovsko-sandomiersku operáciu.
Po prepuknutí bojov na Slovensku v tyle nemeckých armád, velenie Sovietskej armády uložilo 1. a 4. ukrajinskému frontu uskutočniť vojenskú operáciu na pomoc SNP, prekročiť Karpaty, vstúpiť na územie Česko-Slovenska a spojiť sa s povstalcami. Na prípravu čoho dostali vojská iba 4 dni, ďalšou chybou bolo i to, že počty vojakov v streleckých divíziách 38. armády sa pohybovali od 4 500 do 5 000 mužov (čo nebolo ani 2/3 ich plného stavu). Armáda bola síce papierovo výrazne posilnená zo záloh veliteľa 1. ukrajinského frontu, ale aj tieto zväzky boli vyčerpané predchádzajúcimi bojmi, okrem 1. čs. armádneho zboru, ktorý však tiež nebol celkom plnohodnotným zborom.
Nemecká obrana
Karpaty sa vkliňovali do územia oslobodeného sovietskymi armádami ako najpevnejšia časť nemeckej obrany. Samotné sovietske velenie neplánovalo sprvu tieto hornaté oblasti pracne dobýjať, ale spoliehalo sa na to, že ich Nemci sami opustia, ak sovietske jednotky preniknú rovinami Poľska a Maďarska ďalej na západ.